छतरपुर मंदिर
श्री आद्य कात्यायनी मंदिर, जेकरा के छतरपुर मंदिर के नाँव से परसिद्धी बा, भारत के राजधानी दिल्ली में एगो हिंदू मंदिर बा। मंदिर के मुख्य देवी कात्यायनी हई। नवरातर में इहाँ भारी संख्या में श्रद्धालू लोग आवे ला।

दक्खिनी दिल्ली में मौजूद ई मंदिर क़ुतुब मीनार से लगभग चार किलोमीटर के दूरी पर बा। मंदिर के बिल्डिंग सफ़ेद संगमरमर के बनल बा आ दक्खिन भारतीय शैली में हवे। मंदिर के निर्माण संत नागपाल द्वारा 1974 में करावल गइल। मंदिर परिसर के बिस्तार के हिसाब से ई भारत आ दुनिया के कुछ सभसे बिसाल हिंदू मंदिर सभ में से एक बा।

दिल्ली के हिंदू मंदिर